पाएं अपने शहर की ताज़ा ख़बरें और फ्री ई-पेपरडाउनलोड करें
बोटूंदा गांव में विगत कुछ महीनों से काले बन्दरों का आतंक बढता चले जाने से ग्राम वासियों की मांग पर बोटूंदा ग्राम पंचायत प्रशासन ने मथुरा से बंदर पकडने वाली टीम को बुलवा कर गांव मे से रविवार तक 140 बंदरों को पिंजरों में कैद करवा कर अन्यत्र जंगल में छुडवाया दिया है। इससे वहां के ग्रामीणों ने राहत की सांस ली है।गांव में करीब तीर चान माह से बंदरों को जबरदस्त आतंक बढ गया था। बंदरों ने करीब 7-8 लोगों को काट कर जख्मी भी कर दिया था। इससे पूरे गांव में बंदरों से भय का माहौल था। वहीं की एक बालिका मनीषा गुर्जर (13) को भी बंदर ने काट कर जख्मी कर दिया था। खास कर बंदर महिलाओं व बच्चों पर अत्यधिक हमला करते थे। इससे महिलाओं और छोटे बच्चों में काफी भय था।
महिलाएं व बच्चे अपने मकान की छत पर भी जाने से कतराते थे। परेशान होकर ग्रामीणों ने इस संबध में सरपंच शीला राजकुमार मीणा से समस्या समाधान करने की गुहार लगाई। इस पर सरपंच शीला मीना व ग्राम विकास अधिकारी अगर सिंह ने प्रयास कर मथुरा से बंदर पकडने वाली टीम को बोटूंदा गांव बुलवाया और बंदर पकडने की कार्यवाही शुरू करवाई। सरपंच शीला राजकुमार मीना ने बताया कि बंदर पकडने वाली टीम ने पांच दिन तक लगातार मशक्कत कर तीन पिंजरों के माध्यम से रविवार तक 180 बंदरों को पकडने में सफलता हासिंल की है। इनमें 43 बंदरों को चांदली माता जी के पास जंगल में व 137 बंदरों को छान पुलिया के पास छुडवा दिया। अब गांव में मुश्किल से 10-15 बंदर और शेष बचे है। जिन्हें भी एक दो दिन में पकड कर गांव को बंदरों से मुक्त करवा दिया जाएगा। उधर गांव बंदरों से मुक्त होते ही ग्रामीणों ने राहत की सांस ली है। अब सभी लोग शांति से अपने घरों में निर्भय रह सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn